Arethousa (nymfa)

Arethousa (iné názvy: Arethúsa, Arethusa; Arethousa/iný prepis Arethúsa/Arethusa, ) je v gréckej mytológii nymfa z Arkádie.

Krásna Arethousa pochádzala z Arkádie, kde bola spoločníčkou bohyne lovu Artemis. Keď sa raz nahá kúpala v rieke Alfeios, svojou krásou očarila boha tejto rieky Alfeia, ktorý jej začal dvoriť. Arethousa však o neho nestála a pred jeho dotieravosťou utiekla až na ďaleký ostrovček Ortygia pri Syrakúzach a požiadala bohyňu Artemis, aby ju premenila na prameň.Ovidius, Metamorphoses, 5,572-641. Bohyňa jej vyhovela, ale láska boha Alfeia nepoznala hranice a prekonala aj more. Aby ju získal pretiekol pod morskou hladinou a ich vody sa spojili.Nonnos, Dionysiaka, 13,309-332.

V starovekom Grécku sa verilo, že medzi nimi skutočne existuje spojenie,Pausanias, Periégésis tés Hellados, 5,7,3.Pausanias, Periégésis tés Hellados, 8,54,3. a že keď niekto niečo vhodil do rieky Alfeios, mohol to opäť získať z prameňa pri Syrakúzach. náhľad|Prameň Arethousy v Syrakúzach

Starogrécky historik a geograf Strabón navštívil ostrovček Ortygia a napísal, že ostrovček je s pevninou spojený mostom a nachádza sa na ňom prameň Arethusa, ktorý sa vlieva do mora.Strabón, Geographica 6,2,4.Plinius Secundus, Naturalis Historia, 3,89. V historickom centre Syrakúz dodnes vyviera prameň Arethusy, ktorý je pomenovaný po nymfe Arethouse.

 Referencie a bibliografia 

Kategória:Postavy gréckej mytológie